《和冯慕冈年兄五诗 其二 易帽吟》
明代·曹于汴

昔闻头象天，无乃非骨肉。我生发未燥，郑重忻修沐。

郑重固郑重，小帽如冠玉。乌纱贵且荣，乃至忘初服。

我首生于天，可黝亦可华。我冠制于君，可帽可乌纱。

皇恩自浩阔，髡钳不汉家。易冠以小帽，不殊纯易麻。

帽下头颅直，一举戴旻苍。上士薄斯语，不冠忧惶惶。

中士契斯语，不冠乐洋洋。下士嗤斯语，不冠胡凉凉。

相契不相薄，毋宁幸相嗤。贤人解其冠，天下无宁时。

作者简介：曹于汴，字自梁，一字贞予，解州安邑（今山西省运城市）人。明代万历二十年（公元1592年）进士。以淮安推官徵授刑科左、右给事中，转吏科给事中，遇事敢言。擢太常少卿。光宗时，转大理少卿。熹宗立，迁左佥都御史，佐赵南星主京察，进吏部右侍郎。力抉善类，为魏忠贤所斥。崇祯初，拜左都御史，振顿宪规。他平生制行高洁，风节凛然。荆著有《仰节堂集》十四卷，与《共发编》均《四库总目》并传于世。崇祯七年（1634年）卒，年77岁。赠太子太保。